জেলা খাদ্য নিয়ন্ত্রকের কার্যালয় ও স্থানীয় সূত্রে জানা গেছে, হাওর এলাকায় ধান শুকানো ও রক্ষণাবেক্ষণ সমস্যার কথা বিবেচনা করে সিলেট বিভাগের অন্যান্য জেলায় সরকারিভাবে বোরো ধান ক্রয় শুরু হয়েছে। তবে মৌলভীবাজার জেলায় সরকারিভাবে ধান ক্রয়ের নির্দেশনা এখনও আসেনি। তাই সরকারি হিসেবে ২৬ টাকা কেজি ধরে এক মন ধানের দাম ১০৪০ টাকা নির্ধারণ করা হলেও জেলার কৃষকরা স্থানীয় বাজারে প্রতিমন ধান ৫০০/৬০০ টাকায় বিক্রি করতে বাধ্য হচ্ছেন।